Pete Wilson

Peter Barton Wilson (født 23. august 1933 i Lake Forest, Lake County i Illinois) er en amerikansk republikansk politiker. Han var borgermester i San Diego i årene 1971 til 1983, deretter medlem av USAs senat fram til 1991, og ble deretter den 16. guvernør i California fram til 1999.

Wilson tok eksamen i engelsk ved Yale University og tjenestegjorde deretter i tre år som infanterioffiser i United States Marine Corps. Han tok deretter juristeksamen ved University of California, Berkeley. 

Han arbeidet i Richard Nixons valgkamp for guvernørvalget i California i 1962 og for Barry Goldwaters valgkamp i presidentvalget i USA 1964. Han var medlem av California State Assembly, underhuset i delstatens lovgivende forsamling i årene 1967–1971.

 Referanser 

 Eksterne lenker 



Kategori:Guvernører i California
Kategori:Senatorer fra California
Kategori:Borgermestere i California
Kategori:Offiserer i U.S. Marine Corps
Kategori:Personer fra USA av irsk opphav
Kategori:Personer fra Lake Forest i Illinois
Kategori:Fødsler i 1933